**ЗАВРШНИ РАД**

**јун, 2020.**

**Методика развоја говора**

**Методика музичког васпитања**

**Менторке:** др Милена Зорић, професор (zoric.metodika.2019@gmail.com)

 др Мирјана Матовић, професор (mrjnmtvc@gmail.com)

**Консултације** код обе професорке: четвртак, 12:00–14:00 (до 15. 7. 2020)

**Тема:** Завршни рад из методике развоја говора и методике музичког васпитања: интегрисани приступ

**Садржај:**

**Увод** – теоријски део

**Анализа** досадашњег искуства са методичке праксе на другој и трећој години студирања, као и на основу стручне праксе током целог школовања.

Потребно је своја запажања базирати на методици развоја говора и методици музичког васпитања.

Као водич кроз све оно на шта је потребно осврнути се (да нешто не би било изостављено) можете користити образац за интегрисану методичку праксу који сте користили као полазиште за писање својих дневника методичке праксе.

Потребно је да покажете како се у раду у вртићу интегришу (или се могу интегрисати) ове две методике. Покажите која су врсте активности (деце, васпитача, родитеља), облици рада, методе/стратегије, средства и материјали најпожељнији да би резултат била највећа могућа добробит за дете. Покажите шта се поставља као циљ, а шта је исход таквих активности. Такође, покажите како простор „учествује“ у реализацији активности, као и каква је расподела времена које деца проводе у вртићу.

Није пожељно да само копирате делове из раније написаних дневника и представите их као завршни рад.

Текст треба да буде уобличен, смислен и тематски повезан, јасно вођен од почетка до краја.

**Закључак** – ваш утисак о интегрисаној пракси у вртићу (евалуација, самоевалуација и рефлексија).

На професионалан начин дајте свој суд о ономе што сте научили током вашег целокупног боравка у вртићу/вртићима. Аргументовано укажите на предности и недостатке одређених метода рада који сте имали прилике да видите.

Дајте суд (јасан критички став) о томе које је било ваше место у овом трогодишњем процесу, као и како процењујете свој напредак кроз процес који сте прошли захваљујући боравку у вртићу током трогодишњег школовања.

**Литература:**

Милошевић, Б. и др. (2019). *Модел интегрисане методичке праксе на Високој школи струковних студија за образовање васпитача*. Нови Сад.

*Основе програма предшколског васпитања и образовања – Године узлета* (2018). Београд: ЗУОВ, Уницеф, ИПА, МПНТР.

Pavlović Breneselović, D., Krnjaja, Ž. (2017). *Kaleidoskop. Osnove posebnih i specijalizovanih programa predškolskog vaspitanja*. Beograd: UNICEF i Institut za pedagogiju i andragogiju.

Материјал који пронађете на интернету релевантан за тему (обавезно навести у раду уколико се користи).